I forbindelse med indførelsen af Takst Sjælland indførtes desuden Rejsekort Pendlerkort som alternativ til de traditionelle periodekort med papkort i plastikomslag. I modsætning til de almindelige rejsekort skulle de ikke tjekkes ind og ud men dog vises til chaufføren, når man steg på en bus. I første omgang blev de indført til lokal brug i Hovedstadsområdet og på Vestsjælland i oktober 2016. Sydsjælland, Lolland og Falster måtte vente, til takstzonerne blev ændret der 15. januar 2017.<ref>[https://www.moviatrafik.dk/presse/presse-og-nyheder?vis=695156864196981 ''Nyt pendlerkort på rejsekort''], Movia, 12. oktober 2016.</ref> Til gengæld forsvandt den mængderabat, man havde fået på rejsekortet efter den tidligere afskaffelse af periodekort i dette område.<ref name="Enklere" /> I de to andre områder betød bortfaldet af alle zoner-reglerne, at almindelige passagerer med periodekort til det fremover måtte købe pendlerkort til rejser mellem to bestemte destinationer.<ref name="Alle" /> Pensionister kunne stadig købe periodekort til tre eller alle zoner i henholdsvis Hovedstadsområdet eller Vestsjælland. Og med Takst Sjælland blev det også indført på Sydsjælland, Lolland og Falster, idet en 50 % rabat på rejsekort for pensionister i det område til gengæld bortfaldt.<ref name="Enklere" />
Historie Foreninger Organisationer